Source: http://docplayer.hu/15360768-A-szerzodes-letrehozasanak-egyes-kerdesei-kulonos-tekintettel-az-ertelmezesre.html
Timestamp: 2018-05-28 06:03:19
Document Index: 19421123

Matched Legal Cases: ['bíróság ', 'in dubio', 'Bíróság ', 'in dubio', 'bíróság ', 'Bíróság ', 'Bíróság ']

A szerződés létrehozásának egyes kérdései, különös tekintettel az értelmezésre - PDF
A szerződés létrehozásának egyes kérdései, különös tekintettel az értelmezésre
Download "A szerződés létrehozásának egyes kérdései, különös tekintettel az értelmezésre"
1 Török Éva A szerződés létrehozásának egyes kérdései, különös tekintettel az értelmezésre Bevezetés A szerződési jog dinamikus jellegű folyamatában elkülönülő létszakaszok közül rendkívül fontos a megkötés vizsgálata, hiszen az a szerződési folyamat első, önálló egysége, amelyhez számtalan jogintézmény kapcsolódik, s ez dönti el, hogy adott esetben létrejön-e a kontraktus vagy sem. Mindez a jogkövetkezmények szempontjából döntő jelentőségű. A szerződési jogban uralkodó felfogás szerint a központi elemet a felek akaratmegegyezése jelenti, hiszen a kontraktus a felek akaratának kölcsönös és egybehangzó kifejezésével jön létre. A magyar kötelmi jog a konszenzuál-szerződések elvi alapján áll, a szerződés létrejöttéhez, a belőle származó jogok és kötelezettségek keletkezéséhez elegendő a felek egybehangzó akarata és ennek kinyilvánítása, ami az akaratot a másik fél által felismerhetővé teszi. Figyelemmel arra, hogy a szerződés létrejöttét befolyásolhatja a felek általi eltérő értelmezés, jelen tanulmány célja az akarati és nyilatkozati elv vizsgálata, a szerződés értelmezése szabályozásának elemzése. Elméleti alapok A kezdetleges római jogi szabályok szerint csak a meghatározott alakban kifejezett akaratnak volt kötelező ereje. Ez a követelmény felelt meg ugyanis a korszak azon jellemzőjének, amely szerint a társadalom tagjai bizalmatlanok voltak egymás iránt. A birodalom fellendülésével, az áruforgalom fejlődésével azonban szükségtelenné váltak a korábbi formális kötöttségek, és a formátlan megállapodások kerültek előtérbe. Ez a változás az akarati elv érvényesülésének kedvezett. A kapitalizmus kezdeti szakaszában új igényként jelent meg a jóhiszemű szerző védel- Török Éva, doktorjelölt, Debreceni Egyetem, Marton Géza Állam- és Jogtudományi Doktori Iskola, Debrecen Jelen tanulmány a TÁMOP-4.2.2/B-10/ jelű, valamint a számú OTKA pályázat keretei között készült. 187
2 me, aminek következményeként a nyilatkozati elv vált meghatározóvá. 1 A XIX. századi német jogirodalomban heves vita bontakozott ki az akarati és a nyilatkozati elv kapcsán. Friedrich Carl von Savigny az akaratnyilatkozat alatt azokat a jogilag meghatározó tényeket, emberi magatartásokat értette, amelyek jogviszony létesítésére vagy megszüntetésére alkalmasak. 2 Az ilyen nyilatkozatok legfontosabb eleme az akarat, amelynek tartalma a szerződő fél nyilatkozatából tűnik ki. 3 Ha ellentmondás van a fél akarata és nyilatkozata között, akkor merül fel az a kérdés, hogy melyik alapján dönthető el az adott kikötés értelme. Az akarati elv képviselői (Rudolf von Jhering, Alois von Brinz, Ernst Zitelmann) a nyilatkozat oldaláról és a jognyilatkozat fogalmából kiindulva érvénytelennek tekintették azt a nyilatkozatot, amely mögött nincs valódi akarat, vagy ha a szerződő fél nyilatkozata nem ezt az akaratot juttatja kifejezésre. 4 A szerződés központi eleme az akaratelhatározás, így a joghatásokat is az akarat hozza létre. Ebből következik, hogy a nyilatkozat nem releváns része a szerződéskötési akaratnak. Amennyiben a nyilatkozat nem egyezik az akarattal, a belső akaratot kell előnyben részesíteni. 5 Ferdinand Regelsberger szerint a szerződő fél nyilatkozatához kötve van még akkor is, ha az eltér az akaratától. A forgalom biztonsága megköveteli, hogy a szerződési nyilatkozatot úgy értelmezzék a megállapodás érvényessége szempontjából, hogy a fél akaratát hagyják figyelmen kívül. Bár Regelsberger nem tagadta az akarati elméleteket, tulajdonképpen a nyilatkozati elv megalapítójává vált. 6 Ennek a tannak a követői a nyilatkozat társadalmi funkciójából, a címzettre gyakorolt hatásából indultak ki. A másik szerződő fél és a forgalombiztonság érdekében a kifejezett nyilatkozatban való megbízhatóságra van szükség, így az akarat és a nyilatkozat eltérése esetében a nyilatkozatnak 1 Rudolf Lóránt: A szerződések megkötése, Tankönyvkiadó, Budapest, 1964, Savigny, Friedrich Carl von: System des heutigen römischen Rechts, Band 3, Veit und Comp., Berlin, 1840, 98, idézi: Menyhárt Ádám: A tévedés a szerződések körében, doktori értekezés, Győr, 2012, Savigny i.m. 258, idézi: Menyhárt i.m Szabó Béla: A szerződési jog alapkérdései: szerződésmodellek, DE ÁJK Doktorképzés IX., ijogi- anyagok- 2011/9-11mgdi.pdf (2012. augusztus 8-i letöltés). 5 Szalma József: A vagyoni jog alapjai. Kötelmi jog alapelvek, szerződés és kártérítés. Forum, Újvidék, 1985, Regelsberger, Ferdinand: Pandekten, Band 1, Duncker & Humblot, Leipzig, 1893, 521, idézi: Menyhárt Ádám i.m
3 kell elsőbbséget biztosítani. 7 A nyilatkozati elv kiemelkedő alakjának, Josef Kohlernek a kiindulópontja az volt, hogy bár minden szerződő félnek az az érdeke, hogy az akarat és a nyilatkozat összhangban legyen egymással, azok eltérhetnek egymástól a szerződési gyakorlatban. Lehetséges, hogy ez a különbözőség szándékában volt a feleknek, például színlelt szerződés, de vannak olyan esetek, amikor az eltérés nem volt szándékos, például akarathibák, tévedés, megtévesztés. A nyilatkozat alapulvételét az indokolja, hogy a címzett is objektíve megállapíthatja annak tartalmát, és e tekintetben változás nem állhat fenn, figyelemmel arra, hogy rögzített tényről van szó. 8 Roever az akarati teória tagadójaként azt állította, hogy a nyilatkozat lényegét annak formája adja, nem pedig a nyilatkozó belső akarata. 9 Az akarati és a nyilatkozati elméletek harcában egyik oldal sem győzedelmeskedhetett, hiszen mindkettőnek van igazságtartalma, ezért mindkettő hasznosítható a jogtudományban és a joggyakorlatban. Az akarati elv előnye az, hogy képviselői a jogügylet létét helyesen alapozzák a szerződő fél belső akaratára, ugyanakkor a szerződés érvényességét nem vizsgálják a címzett oldaláról. 10 A nyilatkozati elv talán jobban megfelel a jogbiztonság elvének, de kevésbe veszi figyelembe a szerződő fél belső akaratát, így nincs összhangban a szerződési szabadság alapvető követelményével, és távolabb áll a szerződés központi elemétől, az akaratmegegyezéstől. A magyar jog a nyilatkozati elvet tekinti elsődlegesnek, ez jelent meg már a magánjogi törvénytervezetekben is. Kiindulópontnak azt kell tekinteni, hogy a nyilatkozaton mit kellett a címzettnek érteni, nem pedig azt, hogy a nyilatkozó mit akart kifejezni. Tervezetek a XX. század elején A szerződések értelmezésére vonatkozó rendelkezések a Polgári Törvénykönyv valamennyi tervezetében 11 rendszertanilag ugyanott he- 7 Szabó i.m. 8 Szalma i.m Roever, Wilhelm: Ueber die Bedeutung des Willens bei Willenserklarungen, Koch, Rostock, 1874, idézi: Menyhárt i.m Menyhárt i.m A magyar magánjog kodifikációjának története 1848-ig nyúlik vissza. Az évi 15. törvénycikk rögzítette, hogy a minisztérium az ősiség eltörlése alapján a polgári törvénykönyvet ki fogja dolgozni. A munkálatok azonban a szabadságharc miatt el sem kezdődhettek. Az 1848/49-es eseményeket követően a bécsi kormányzat 1852-ben Magyarországon is életbe léptette az Osztrák Polgári Törvénykönyvet, amelynek hatása 189
4 lyezkedtek el, a hatodik fejezetben: jognyilatkozat értelmezése, a szerződéskötés hiányai, de a kutatás ez utóbbira már nem terjed ki. Az első tervezet kiindulópontja a szerződő felek akarata volt, nem pedig a használt kifejezések betű szerinti értelme. A szerződési nyilatkozatot kétség esetén úgy kellett értelmezni, ahogyan az a jogviszony természetének és az élet felfogásának megfelelt. 12 A konszenzus alapvető szükségességét jelezte az a rendelkezés, amely szerint a szerződés nem jött létre, ha a felek nyilatkozatai eltérőek voltak, vagy ha valamelyik fél kétértelmű nyilatkozatát mindketten másként értelmezték. A kölcsönös félreértés folytán megkötöttnek vélt szerződés hatályossá vált, ha ennek felismerése után az egyik fél a másik felfogásához azonnal hozzájárult. 13 A szerződési nyilatkozat bármely pontjára vonatkozó eltérés vagy félreértés kizárta a szerződés létrejöttét, kivéve, ha a körülményekből az következett, hogy a felek a szerződést e pont nélkül is megkötötték volna. 14 Az előbbi rendelkezések azt jelezték, hogy a félreértés bizonyos esetekben orvosolható volt. A szerződési nyilatkozat érvényét a vele ellenkező titkos fenntartás nem érintette. A második szövegváltozat is a felek akaratából indult ki azzal a 1861 után, az országbírói értekezlet által ideiglenesen javasolt törvénykezési szabályok hatályba lépését követően is érezhető volt. Tekintettel arra, hogy hazánk a kiegyezés után visszanyerte önálló jogalkotó hatalmát, újra felmerült a polgári törvénykönyv megalkotásának lehetősége. A résztervezeteket követően 1896-ban egy állandó bizottságot állítottak fel az egységes kódex-javaslat kidolgozására. A testület munkájának eredményeképp 1900-ban elkészült az első tervezet, amely nem lett egységes mű sem szerkezetét, sem tartalmát tekintve. A második változat 1913-ban született, amit szintén módosítottak, és 1914-ben az Országgyűlés elé terjesztettek. Ezt egy különbizottság átvizsgálta és megtárgyalta, majd 1915-ben egy jelentés keretében bemutatta a Képviselőház teljes ülésének, létrehozva ezzel a negyedik szöveget, amely nem érdemi, hanem elsősorban stilisztikai változásokat tartalmazott. A háborús helyzetre tekintettel a javaslatot az igazságügyminiszter megbízása alapján Szászy Schwarz Gusztáv és Szladits Károly továbbdolgozta. Az előbbi jogtudós betegsége, majd halála illetve a forradalmak miatt azonban a munka ezúttal sem érhette el célját ben Szászy Béla államtitkár vezetésével újabb bizottság alakult, többek között Grosschmid Béni és Szladits Károly közreműködésével március 1-jén terjesztették az Országgyűlés elé Magyarország magánjogi törvénykönyvének tervezetét (a továbbiakban Mtj.). A javaslat tárgyalására felállított bizottság a kialakult gazdasági válság miatt megbízatásának nem tudott eleget tenni, így ebből sem lett törvény. Bár a több évtizeden át tartó munka eredményeként törvénykönyv nem lépett hatályba, a bírói gyakorlat rendszeresen alkalmazta a tervezeteket, különösen az 1928-as Mtj.-t. 12 A magyar általános polgári törvénykönyv tervezete: első szöveg, A magyar általános polgári törvénykönyv tervezete: első szöveg A magyar általános polgári törvénykönyv tervezete: első szöveg
5 pontosítással, hogy a feleknek a szerződés megkötésekor fennálló akarata volt az irányadó. Kétség esetén azt kellett a felek akaratának tekinteni, ami a körülmények és az élet felfogása alapján a méltányosságnak inkább megfelelt. 15 Új fogalom jelent meg ebben a körben, a méltányosság. A figyelembe veendő szempontok között a jogviszony természete helyett a körülmények váltak relevánssá. A harmadik tervezetben nem volt változás az előzőkhöz képest. A szerződés értelmezésekor a feleknek a szerződés megkötésekor érvényesülő közös akarata volt az elsődleges. Az értelmezés célja ugyanis a felek valódi akaratának megállapítása volt, ennek korrigálása már nem. Ugyanakkor, ha a felek közös akaratkijelentése nem volt megállapítható, az objektív körülményeket kellett figyelembe venni. Tekintettel arra, hogy a szerződés a legritkább esetben volt közös akaratkijelentésbe foglalva, a javaslat is külön szabályozta a szerződési nyilatkozatok értelmezését. A szabályozás alapja nem az akarati, hanem a nyilatkozati elv volt, azaz a javaslat nem a szubjektív, hanem az objektív állásponton helyezkedett el. Az volt a meghatározó, hogyan kellett a nyilatkozatot objektív tartalma és a körülmények alapján értenie annak a félnek, akihez intézték. 16 A szerződés fogalmából kiderült, hogy a kontraktus nem jött létre, ha a felek között disszenzus volt. Ha a nyilatkozatok egyezők voltak, a szerződés létrejöttét nem zárta ki, ha a felek ezeket másként értelmezték, feltéve, hogy az a fél, akihez címezve volt abban az értelemben vette, ahogyan a fentiek alapján értelmeznie kellett. A szerződés csak akkor nem volt megkötöttnek tekinthető, ha mindegyik fél a fenti szabálytól eltérően értelmezte a nyilatkozatot. A disszenzus, ha csak a szerződési nyilatkozat egyes feltételeire vonatkozott is, az esetek többségében az egész nyilatkozatra kihatott, kizárva ezzel a szerződés létrejöttét. 17 Az Mtj. szerint is a szerződés értelmezésénél elsősorban a felek akarata volt az irányadó. Kétség esetén azt kellett a felek akaratának tekinteni, ami a méltányosságnak leginkább megfelelt figyelemmel az eset körülményeire és az élet felfogására. 18 A szerződési nyilatkozatok, azaz az ajánlat és az elfogadás vonatkozásában az Mtj. külön előírást 15 A magyar polgári törvénykönyv tervezete: második szöveg Indokolás a Polgári Törvénykönyv Törvényjavaslatához, III. kötet, kötelmi jog, Grill, Budapest, 1914, Indokolás a Polgári Törvénykönyv Törvényjavaslatához, III. kötet, kötelmi jog, Mtj
6 tartalmazott, amely szerint azokat úgy kellett értelmezni, ahogyan azt annak a félnek, akihez intézték, a körülmények figyelembevételével az élet felfogása szerint értenie kellett. 19 A magyar királyi Curia Mtj. előtti gyakorlata is a fentieket támasztotta alá. Alapvető követelmény volt, hogy a szerződéseket úgy kellett értelmezni, hogy ellentmondásokat ne tartalmazzanak és hatályosak legyenek, figyelemmel a szavak hétköznapi jelentésére, kivéve, ha az érintett felek valamely szónak a közismerttől eltérő értelmet tulajdonítottak. 20 Amennyiben egy szerződés valamely feltétele nem volt egyértelmű, elsősorban a nyelvtani szabályok alkalmazásával kellett értelmezni. A szerződő felek akaratát akkor kellett feltárni, ha az a megállapodás szövegéből kétséget kizáróan nem volt megállapítható. Ilyenkor a szerződés kifejezéseit és az eset összes körülményét figyelembe kellett venni. 21 A bírói gyakorlat többször is hivatkozott a méltányosságra az értelmezéssel összefüggésben, ugyanis ha a fél akarata kétséges volt, azt kellett alapul venni, ami az adott körülmények és a forgalom felfogásának figyelembevétele mellett a méltányosságnak leginkább megfelelt. 22 A jelenleg hatályos szabályozáshoz hasonlóan már az Mtj. is rögzítette, hogy a felek titkos fenntartása a szerződés érvényességét nem érinti. 23 Az 1928-as javaslat a szerződés értelmezésével foglalkozó szerkezeti egységben tárgyalta a szerződési akarat hiányát mint a színlelt szerződés, a tévedés, megtévesztés és fenyegetés, valamint a kényszer előfeltételét. Ezeknek a jogintézményeknek a tárgyalása azonban már nem célja jelen dolgozatnak. A szerződés értelmezése a hatályos magyar jogban A hatályos Polgári Törvénykönyv 24 a nyilatkozati elv elsődleges- 19 Mtj C. 795/1890. és C. 11/ C. 4350/1920. és C. 331/ C. 2951/1921. és C. 3177/ Mtj A magyar Polgári Törvénykönyv megszületéséig a polgári jog egyenlőtlenül fejlődött, hiszen a gazdaság egy része jelentős szocialista fejlődésnek indult, de az állampolgárok egymás közötti viszonyai csak lassan haladtak előre ban a Minisztertanács felállította a Polgári Törvénykönyv megalkotását előkészítő bizottságot, amelynek munkája eredményeképpen 1956-ban elkészült a kódex tervezete. Ezt a Kormány nyilvános vitán megtárgyalta, és a módosított változatot javaslat formájában az Országgyűlés elé küldte, amely 1959 nyarán törvényerőre emelte azt. A gazdaságirányítás évi reformját követően szükségessé vált a Ptk. módosítása, amelyet az évi IV. törvény tett meg. 192
7 ségét hirdeti. A vonatkozó szakaszban 25 szereplő szerződési nyilatkozat kifejezés azt a látszatot kelti, mintha a szerződést létrehozó nyilatkozatokat egyenként kellene értelmezni, holott az esetek többségében a közössé vált nyilatkozat, a szerződés értelmezéséről van szó. A Ptk. a nyilatkozati és az akarati elv közötti kompromisszumos megoldásra utal, amikor rögzíti, hogy a címzettnek többek között a nyilatkozó feltehető akaratára tekintettel kell eldöntenie, mit jelenthet a hozzá címzett nyilatkozat. 26 A nyilatkozati elv irányadó jellege nem teszi közömbössé az akarati elvet, hiszen a körülmények mérlegelése alapján dől el, mikor melyik az elsődleges. A gyakorlat az, hogy ingyenes szerződések esetében elsősorban a nyilatkozó fél szándékát kell figyelembe venni, vagyis az előnybe részesített oldal az indulási. 27 A visszterhes szerződések esetében azonban a forgalom biztonsága miatt szükség van arra, hogy a nyilatkozatok értelmezése egységes legyen a kívülről felismerhető ismérvek alapján. 28 A bírói gyakorlatban is elsődleges a nyilatkozati elv érvényre juttatása, ugyanakkor, ha egyensúlytalanság van a felek között, szükségessé válik az akarat feltárása. A felek akarata vizsgálatának mellőzése akár azt is eredményezhetné, hogy a szerződők meg tudják kerülni a jogszabályi előírásokat. Ugyanakkor a szerződési szabadság elve alapján az, akinek nincs kellő anyagi forrása, miért ne köthetne adásvételi szerződés helyett bérleti szerződést egy olyan személlyel, aki helyette megvásárolta azt a dolgot, amit ő maga nem tudott volna. Ellenérvként felhozható, hogy a felek ilyen esetben a valódi szándékukat leplezik a külvilág felé, ami kétoldalú színlelést eredményez. Az akarati hibák tárgyalása azonban már nem lehet célja az értekezésnek. A fentiek alapján megállapítható, hogy a szerződés bíróság általi értelmezése és a szerződési szabadság alapvető követelménye versenghet egymással. Az általános szerződési feltételek és a fogyasztói szerződések valamennyi kikötése vonatkozásában a Ptk. az in dubio contra proferentem szabályát rögzíti, amelynek célja, hogy a nem egyértelmű megfogalmazás kockázatát az a fél viselje, amelyik az adott előírást alkalmazza, vagyis annak megfogalmazásáért felelős. Bár ez a rendelkezés a Legfel évi IV. törvény a Magyar Köztársaság Polgári Törvénykönyvéről Eörsi Gyula Gellért György (szerk.): A Polgári Törvénykönyv magyarázata, első kötet, Közgazdasági és Jogi Könyvkiadó, Budapest, 1981, első kötet, Bíró György: Kötelmi jog. Közös szabályok. Szerződéstan, Novotni, Miskolc, 2004, Eörsi Gyula: Kötelmi jog általános rész, Nemzeti Tankönyvkiadó, Budapest, 2003,
8 sőbb Bíróság GK. 37. számú állásfoglalás IV. pontjából 29 is kitűnik, az csak a gazdálkodó szervezet által megfogalmazott, nem közérthető, nem egyértelmű kikötésekre vonatkozik. Éppen ezért megfelelőnek tartom, hogy a jogalkotó törvényben, tulajdonképpen általános jelleggel megköveteli az ászf-eknek, valamint fogyasztói szerződés kikötéseinek az egyértelműségét. Az említett kisegítő rendelkezés azonban nem alkalmazható a közérdekű kereset alapján indult eljárásban. Mivel ilyenkor a kedvezőbb értelmezés senkinek a javát nem szolgálja, objektív értelmezésre van szükség. 30 A Ptk. rendelkezésénél, amely szerint a jogról való lemondást nem lehet kiterjesztően értelmezni, a bírói gyakorlat szigorúbban fogalmaz: a lemondást megszorítóan kell értelmezni. A különböző irányból történő megközelítés, a nem kiterjesztő és a megszorító értelmezés között nincs nagy különbség, és a gyakorlat nem ellentétes a kódex szellemével. 31 Joglemondás esetén a szigorúan értelmezett akarati elv érvényesül. Bár a Ptk. nem rögzíti, de a bírói gyakorlatból kitűnik, hogy a joglemondásnak vagy jogból való engedésnek kifejezettnek, határozottnak vagy a körülményekből kétségtelenül megállapíthatónak kell lennie. 32 Ezt erősíti az a bírósági határozat, amely a joglemondás kérdéskörét az eddigiektől eltérő oldalról közelítve rögzíti, hogy a fél hallgatását nem lehet joglemondásra irányuló ráutaló magatartásként értékelni. 33 Az értelmezéshez kapcsolódó reservatio mentalis fogalmának inkább elméleti, mintsem gyakorlati jelentősége van, hiszen ha valaki tudja, hogy az általa tett nyilatkozat nem fejezi ki akaratát, és ezt a másik fél nem ismerheti fel, valószínűleg azt is tudja, hogy nyilatkozatának kötelező erejét ez a fenntartás, amelyet csak ő maga ismer, nem érintheti. 34 Az ilyen belső, ki nem fejezett fenntartás a kijelentéssel szemben jogilag figyelembe nem vehető. 35 Az érvényességet nem befolyásolhatja a fél 29 Az általános szerződési feltételek értelmezésére is a szerződési nyilatkozatok értelmezésére vonatkozó szabályok az irányadók. Ha ilyen esetben is kétséges marad a feltétel tartalma, azt az értelmezést kell alkalmazni, amely az általános feltételt kidolgozó gazdálkodó szervezettel szerződő másik fél számára kedvezőbb. 30 A Ptk (3) bekezdéséhez fűzött magyarázat, CompLex Jogtár, Eörsi Gellért i.m BH , BH , BH BH Eörsi Gellért i.m Zlinszky Imre: Magyar magánjog mai érvényében különös tekintettel a gyakorlat igényeire, harmadik kiadás, kiegészítette Dárday Sándor, Franklin-társulat, Budapest, 1888,
9 külvilágban meg nem jelenő szándéka. A rejtett indoknak azonban nagyobb jelentősége lehet. A szerződésnek ugyanis lehetnek olyan céljai, amelyeket csak az egyik fél ismer. Ezek azonban figyelmen kívül kell, hogy maradjanak, azokra való hivatkozással a szerződés nem támadható meg. 36 A titkos fenntartásnak és a rejtett indoknak a szerződés érvényessége szempontjából nincs jelentősége, színleltnek viszont csak akkor minősül a szerződés, ha a színlelés kétoldalú. 37 A tárgyalt jogintézmények érvényesség szempontjából való irrelevanciáját több bírósági határozat is hangsúlyozza. A felek titkos fenntartása vagy rejtett indoka a szerződés érvényességét nem befolyásolja, így a konkrét ügyben nem adhatott alapot az ajándék visszakövetelésére az olyan titkos fenntartás vagy rejtett indok, amelyet a megajándékozott a szerződéskötéskor vagy azt követően nem ismerhetett fel, és ezért nem volt lehetősége arra sem, hogy e körülmények bekövetkezését megakadályozza. 38 A talárosok egy másik ügy kapcsán szintén azt rögzítették, hogy a szerződések érvényessége szempontjából közömbös, hogy az egyik felet tévedés hiányában milyen rejtett indok motiválhatta az általa megtámadott kontraktusok megkötésében. 39 Látható tehát, hogy a tárgyalt kérdéskörben a bírói gyakorlat egységes és a pacta sunt servanda elve alóli kibúvót nem enged. Tekintettel arra, hogy a színlelt szerződés kérdésköre már inkább az érvénytelenség témájához kapcsolódik, nem cél annak elemzése. Annyiban azonban összefügg a szerződések létrehozásával, hogy az a szerződés, amit leplez, érvényesen létrejöttnek tekinthető-e, például rendelkezik-e a szükséges hatósági jóváhagyással, írásba foglalták-e stb. Az új magyar Polgári Törvénykönyv megoldásai Az új Ptk. törvényjavaslatában 40 szerkezeti változásai miatt a külön fejezetben található jognyilatkozathoz kapcsolódó 6:8. tartalmazza az értelmezés szabályát. A jelenlegivel azonos elemeket foglal 36 Eörsi Gellért i.m BH BH BH A Ptk. rekodifikációjának egyik utolsó állomása a Vékás Lajos vezette Kodifikációs Főbizottság Javaslata az új Polgári Törvénykönyvről, amely 2012 februárjában vált elérhetővé. Az Országgyűlés elé terjesztett törvényjavaslat pedig 2012 júliusa óta ismert. A kódex vitája folyamatban van, az elfogadás 2012-ben, a hatálybalépés pedig január 1-jén várható. 195
10 magában, így figyelemmel kell lenni a nyilatkozó feltehető akaratára, az eset körülményeire és a szavak általánosan elfogadott jelentésére. A joglemondás, jogból való engedés vonatkozásában a törvényjavaslatban expressis verbis szerepel az a bírói gyakorlat által kialakított feltétel, amely szerint jogról lemondani vagy abból engedni csak kifejezett nyilatkozattal lehet. Ezeket a rendelkezéseket a szerződés megkötése és értelmezése körében már csak annyival egészíti ki hiányt pótolva ezáltal a jogalkotó, hogy az egyes kikötéseket és nyilatkozatokat a szerződés egészével összhangban kell értelmezni. 41 A törvényjavaslat az in dubio contra proferentem szabályát a jelenlegihez képest szélesebb körben az ászfeken és a fogyasztói szerződés kikötésein túlmenően valamennyi egyedileg meg nem tárgyalt feltételre kiterjedően 42 kívánja alkalmazni. Az Európai Szerződési Jogi Alapelvekhez (Principles of European Contract Law) hasonlóan a törvényjavaslat is tartalmazza a teljességi záradék intézményét. Egyes jogirodalmi álláspontok szerint ennek érvényesülése megkérdőjelezhető, figyelemmel arra, hogy a felek szerződéses kikötése az értelmező bíróságot vagy más hatóságot nem kötheti. 43 Ezt a bizonytalanságot erősíti az új Ptk. is, amikor rögzíti, hogy a felek korábbi nyilatkozatai a szerződés értelmezésénél figyelembe vehetők. Befejező gondolatok Az értelmezés szabályozásának történetét vizsgálva megállapítható, hogy Ptk.-tervezetek és az Mtj. kiindulópontja a felek akarata volt, amelyet kétség esetén úgy kellett értelmezni, ahogyan az a méltányosságnak leginkább megfelelt. Ez a követelmény meglehetősen szubjektívvé tette az értelmezést. Objektív szempontokat a harmadik szövegváltozat vett figyelembe. A hatályos szabályozás kiindulópontja a nyilatkozati elv, amely azonban a felek akaratára is tekintettel van. A harmadik tervezet és az Mtj. megoldásához hasonlóan az új Ptk. törvényjavaslata is elkülönülten, egymást követően rendelkezik a jognyilatkozatok, majd a szerződés értelmezéséről. A szerződés létrehozásának központi eleme a szerződő felek akarata, ugyanakkor a XXI. században gyakran előfordul, 41 T/7971. számú törvényjavaslat a Polgári Törvénykönyvről, 6:86. (1) bekezdés. 42 Uo. 6:86. (2) bekezdés. 43 Bárdos Péter Menyhárd Attila, Kereskedelmi jog, HVG-ORAC, Budapest, 2008,
11 hogy mind a nyilatkozat, mind pedig az akarat fiktívvé válik. A ráutaló magatartással történő szerződéskötés terjedése miatt a nyilatkozati elv egyre kevésbé tartja magát. A standardizáció, valamint a kivételesen, de érvényesülő szerződéskötési kötelezettség pedig sokszor magát az akaratot is nem létezővé teszi. Általános szerződési feltételek alkalmazásával történő szerződéskötés esetében a szerződő fél akarata megvan ugyan a kontraktus létrehozására, de a tartalom kialakítására nincs lehetőség, így az csorbulhat. Jogszabályon alapuló szerződéskötési kötelezettség teljes egészében nélkülözi a szerződő fél akarata szükségességét. Ezzel szemben előszerződés kötésére a szerződő felek szabad akaratából kerül sor. Ellenben a bíróság sajátos szerepe sértheti a szerződők akaratát. Mindezek alapján a modern jogban a szerződés gyakran fiktív megegyezésen nyugszik. 197
Az akarat szerepe a szerződéskötés során, különös tekintettel a színlelésre
I 545 ACTA UNIVERSITATIS SZEGEDIENSIS 2003 FFRR 1 2 b a5-115- ACTA JURIDICA ET POLITICA Tomus LXII. Fasc. 4. GELLÉN KLÁRA Az akarat szerepe a szerződéskötés során, különös tekintettel a színlelésre SZEGED
A POLGÁRI JOG FORRÁSAI
A POLGÁRI JOG FORRÁSAI A polgári jog akárcsak a jogrendszer egésze jogszabályok halmazából áll, melyeket polgári jogi jogszabályoknak nevezünk. A jogi norma: magatartásszabály. A társadalmi együttélést
A szülői felügyelet gyakorlásának bírósági rendezése során mérlegelésre kerülő szempontok Szerző: Dr. Etter Kálmán
A szülői felügyelet gyakorlásának bírósági rendezése során mérlegelésre kerülő szempontok Szerző: Dr. Etter Kálmán 2014. december Bevezető "jó szóval oktasd, játszani is engedd szép komoly fiadat" 1 fogalmazza
A garancia új törvényi szabályozása
2007. HATODIK ÉVFOLYAM 3. SZÁM 221 GULYÁSNÉ CSEKÕ KATALIN A garancia új törvényi szabályozása Ez a vitaindító cikk azzal a határozott szándékkal született, hogy a garancia új szabályozására tágabb kitekintésben
Harmadik személyek védelme a házassági vagyonjogi szerződésben
MISKOLCI EGYETEM ÁLLAM - ÉS JOGTUDOMÁNYI KAR POLGÁRI JOGI TANSZÉK Harmadik személyek védelme a házassági vagyonjogi szerződésben Szakdolgozat Konzulens: Dr. Barzó Tímea egyetemi docens Szerző: Fekete Zsanett
Beépítési és vázlatterv egyéni eredeti jellege és felhasználása
A Szerzői Jogi Szakértő Testület szakvéleményei Beépítési és vázlatterv egyéni eredeti jellege és felhasználása Ügyszám: SZJSZT-03/11. A Fővárosi Bíróság megkeresése A Bíróság által feltett kérdések: 1.)
A követelés bírósági eljárásban való
A követelés bírósági eljárásban való érvényesítése egy elévülést megszakító ok margójára Pusztahelyi Réka * magyar magánjogi elévülési rendszer az új Polgári Törvénykönyv hatálybalépésével alapvető átalakuláson
JOGI MELLÉKLET. Szerződésszegő magatartások a Bécsi Vételi Egyezményben és az új Ptk-ban 1 GLAVANITS JUDIT RÁCZ DIÁNA
JOGI MELLÉKLET Szerződésszegő magatartások a Bécsi Vételi Egyezményben és az új Ptk-ban 1 GLAVANITS JUDIT RÁCZ DIÁNA Az adásvételi szerződés a kereskedelmi kapcsolatok alapvető intézménye, ezért annak
A pénztartozás szabályai. A pénztartozás fogalma, jogi természete A kamat A pénztartozás késedelmes teljesítésének következményei
A pénztartozás szabályai A pénztartozás fogalma, jogi természete A kamat A pénztartozás késedelmes teljesítésének következményei A pénztartozás fogalmáról a pénztartozás tana igen nagy részben a pénzfélék
A Közép-dunántúli Regionális Közigazgatási Hivatal szervezésében Székesfehérváron 2007. május 31.-én megtartásra került jegyz
A Közép-dunántúli Regionális Közigazgatási Hivatal szervezésében Székesfehérváron 2007. május 31.-én megtartásra került jegyzői értekezlet A közoktatási intézmények átszervezésével kapcsolatos jogi és
JOGÜGYLETI ÉRVÉNYESSÉG ÉS HATÁLYOSSÁG* Magyar jogi terminológiai ellentmondások KÉRI ZOLTÁN egyetemi hallgató
Iustum Aequum Salutare I. 2005/1. 127 146. JOGÜGYLETI ÉRVÉNYESSÉG ÉS HATÁLYOSSÁG* Magyar jogi terminológiai ellentmondások egyetemi hallgató I. Kérdésfölvetés, a vizsgálat indokai Az érvényesség és a hatályosság